Mockavos geležinkelio stotis

Mockavos geležinkelio stotis – geležinkelio stotis į rytus nuo Mockavos, Zelionkos kaime, pietvakarių Lietuvoje, Lazdijų rajono savivaldybėje pasienyje su Lenkija.Mockavos geležinkelio stotis. Info.lt (tikrinta 2023-07-29). Pasienio geležinkelio mazgas, link Lenkijos pusės eina Mockavos–Suvalkų geležinkelio linija. Stoja keleiviniai traukiniai Vilnius–Varšuva–Krokuva. Prekinė stotis pastatyta priešingame pereinamosios atkarpos iš rusiškojo į europietiškąjį bėgių standartą gale nuo Šeštokų (iki Šeštokų eina bendri bėgiai, kuriuos gali naudoti abiejų standartų traukiniai). Stotyje yra įrenginiai specialiai pagamintų vagonų ašių ilgiui keisti siekiant išvengti gaišaties juos perkraunant. Mockavos geležinkelio stotį ateityje planuojama smarkiai plėsti.

 Istorija 

1997 m. Mockavos stotyje pradėtas naudoti suskystintųjų dujų perpylimo terminalas, 1999 m. įrengtas bandomasis automatinis vagonų aširačių tarpuvėžio keitimo įrenginys. 2007 m. liepos 23 d. stotyje atidengta lenta, pažyminti Europos Sąjungos prioritetinio geležinkelių projekto „Rail Baltica“ įgyvendinimo pradžią.Sigitas Birgelis. Stotis, kurioje nestoja traukiniai. 2019-04-11, Punskas.pl (tikrinta 2023-07-29). 2022 m. gruodžio 11 d. Mockavos stotyje pirmąkart sustojo tarptautinis „Intercity“ traukinys Krokuva–Vilnius.Michał Szymajda. Pierwszy od lat pociąg PKP Intercity dotarł na Litwę. 2022-12-12, Rynek-kolejowy.pl (tikrinta 2023-08-04).

 Šaltiniai 

Kategorija:Lazdijų rajono savivaldybės geležinkelio stotys